pythainlp/thai-wiki-dataset-v4 huggingface dataset:
พรรคพิทักษ์ไทย

พรรคพิทักษ์ไทย พรรคการเมืองไทยในอดีตที่ก่อตั้งขึ้นตาม พระราชบัญญัติพรรคการเมือง พ.ศ. 2517 โดยได้ยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 มกราคม 2519 โดยมีจ่าสิบเอก อนันต์ สุขสันต์ เป็นหัวหน้าพรรคและร้อยเอก สมบูรณ์ ไพรินทร์ เป็นเลขาธิการพรรค
ต่อมาเมื่อ ม.ร.ว. คึกฤทธิ์ ปราโมช นายกรัฐมนตรี และหัวหน้า พรรคกิจสังคม ได้ประกาศยุบสภาในวันที่ 12 กุมภาพันธ์ 2519 ทำให้เกิด การเลือกตั้ง 4 เมษายน 2519 พรรคพิทักษ์ไทยจึงได้ส่งผู้สมัครลงรับเลือกตั้งผลปรากฏว่าทางพรรคได้ ส.ส. เข้าสภาเพียง 1 คน คือ จ่าสิบเอก อนันต์ สุขสันต์ หัวหน้าพรรค จาก จังหวัดชัยนาท ซึ่งทางพรรคได้เข้าร่วมเป็นพรรคฝ่ายค้าน
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
อึงโกโล ก็องเต

อึงโกโล ก็องเต  เกิดเมื่อวันที่ 29 มีนาคม ค.ศ. 1991 เป็นนักฟุตบอลชาวฝรั่งเศสเชื้อสายมาลี ปัจจุบันเล่นให้กับสโมสรอัลอิตติฮาดในตำแหน่งกองกลาง
สโมสร.
ช่วงเริ่มต้น.
ก็องเต เคยเป็นนักฟุตบอลระดับเยาวชนของบูลอญ และได้ลงสนามในฐานะนักฟุตบอลอาชีพเป็นครั้งแรกเมื่อวันที่ 18 พฤษภาคม ค.ศ. 2012 ในการแข่งขันลีกเดอ นัดที่บูลอญแพ้คาบ้านต่ออาแอสโมนาโก 1–2 ต่อมาในฤดูกาล 2012–13 ก็องเต ยังคงเล่นให้กับบูลอญที่ตกชั้นลงมาแข่งขันในระดับดิวิชัน 3 ฝรั่งเศส
ปี 2013 ก็องเต มีโอกาสลงเล่นในระดับลีกเดออีกครั้ง เมื่อได้ย้ายไปเล่นให้กับก็อง ซึ่งจัดว่าเป็นสโมสรฟุตบอลชื่อดังในจังหวัดกาลวาโดส, แคว้นนอร์ม็องดี โดยก็องเต ลงเล่นไปถึง 38 นัด เป็นผู้เล่นตัวหลักตลอดฤดูกาล 2013–14 ก่อนจะพาสโมสรจบฤดูกาลด้วยอันดับ 3 และได้เลื่อนชั้นสู่ลีกเอิง
ฤดูกาล 2013–14 ก็องเต ได้เล่นในระดับลีกเอิงหรือลีกสูงสุดของฝรั่งเศสเป็นครั้งแรก โดยเขาได้ลงสนามในลีกเอิงเป็นนัดแรกเมื่อวันที่ 9 สิงหาคม ปี 2014 ในนัดที่บุกไปชนะเอวิยอง 0–3 ซึ่งก็องเต ยิงประตูในนัดดังกล่าวได้ 1 ประตู และตลอดฤดูกาลเขาเป็นผู้เล่นตัวหลักและยิงประตูในลีกได้รวม 2 ประตู
เลสเตอร์ซิตี.
ในฤดูกาล 2015–2016 ก็องเต ย้ายมาอยู่กับ เลสเตอร์ซิตี เขาทำผลงานได้ยอดเยี่ยมและพาสโมสรคว้าแชมป์พรีเมียร์ลีกสมัยแรกได้ และเป็นการคว้าแชมป์พรีเมียร์ลีกครั้งแรกของเจ้าตัวเองด้วย
เชลซี.
หลังจบฤดูกาล 2015–16 หรือช่วงก่อนเริ่มฤดูกาล 2016–17 ก็องเตจึงได้ย้ายไปสู่เชลซี ด้วยค่าตัวคาดว่าประมาณ 32 ล้านปอนด์ (ประมาณ 1,760 ล้านบาท) ด้วยระยะเวลาสัญญา 5 ปี และในฤดูกาลเดียวกันนี้ ก็องเตได้รับรางวัลนักฟุตบอลยอดเยี่ยมแห่งปีของพีเอฟเออีกด้วย
ทีมชาติ.
จากผลงานการเล่นที่ยอดเยี่ยม ทำให้ก็องเตได้ติดทีมชาติฝรั่งเศส ชุดแข่งขันในรายการฟุตบอลชิงแชมป์แห่งชาติยุโรป 2016 แต่เป็นได้แค่รองแชมป์ หลังแพ้ให้ทีมชาติโปรตุเกส 1-0 ในรอบชิงชนะเลิศ
ในฟุตบอลโลก 2018 ก็องเตเป็นกำลังสำคัญที่พาทีมชาติฝรั่งเศสคว้าแชมป์ฟุตบอลโลกสมัยที่ 2 ได้สำเร็จ 
 "ณ วันที่ 26 มีนาคม 2019"
 "ณ วันที่ 22 มีนาคม 2019"
เกียรติประวัติ.
เลสเตอร์ซิตี
เชลซี
ฝรั่งเศส
รางวัลส่วนตัว
เครื่องอิสริยาภรณ์
เวแอร์เตเอน

เวแอร์เตเอน  เป็นสถานีโทรทัศน์สาธารณะของประเทศเบลเยียม ที่ออกอากาศเป็นภาษาดัตช์และดำเนินการภายใต้องค์การแพร่ภาพกระจายเสียงวิทยุและโทรทัศน์เฟลมิช มุ่งเน้นรายการประเภทละคร บันเทิง ข่าว และสถานการณ์ปัจจุบันในทำนองเดียวกันกับบีบีซีวันของสหราชอาณาจักร เดิมสถานีโทรทัศน์ใช้ชื่อ เวแอร์เตเตเวเอน จนถึงวันที่ 21 มกราคม ค.ศ. 2005 โดยได้มาใช้ชื่อ เอน  ภายหลังการปรับอัตลักษณ์องค์กรซึ่งพัฒนาโดยบีบีซีบรอดคาซท์ สถานีได้ใช้ชื่อปัจจุบันในปี 2023
เวแอร์เตเอนดำเนินการในลักษณะเดียวกับลาอูว์ สถานีโทรทัศน์ภาษาฝรั่งเศสแรกของแอร์เตเบแอ็ฟ องค์การแพร่ภาพกระจายเสียงสาธารณะที่ออกอากาศเป็นภาษาฝรั่งเศสในเบลเยียม
การนำเสนอในจอ.
อัตลักษณ์ประจำสถานีตามฤดูกาล.
หลังจากเปลี่ยนชื่อเป็นสถานีเอนใน พ.ศ. 2548 ได้ปรับใช้อัตลักษณ์ประจำสถานีแตกต่างกัน โดยจะเปลี่ยนสีทุกฤดูกาล แต่แนวคิดถูกยกเลิกเมื่อช่วงต้นปี พ.ศ. 2552
มนุษย์อหังการ

มนุษย์อหังการ  เป็นภาพยนตร์ซูเปอร์ฮีโร่อเมริกันที่ออกฉายในวันที่14 กุมภาพันธ์ ค.ศ. 2003 กำกับและเขียนบทโดยมาร์ก สตีเวน จอห์นสัน นำแสดงโดยเบน แอฟเฟล็ก, เจนนิเฟอร์ การ์เนอร์, ไมเคิล คลาร์ก ดันแคน, โคลิน ฟาร์เรล, Joe Pantoliano, จอน แฟฟโรว์, David Keith
จอห์น โฮเวิร์ด นอร์ทรอป

จอห์น โฮเวิร์ด นอร์ทรอป (5 กรกฎาคม ค.ศ. 1891 – 27 พฤษภาคม ค.ศ. 1987) เป็นนักชีวเคมีชาวอเมริกัน เกิดที่เมืองยองเกอส์ เป็นบุตรของนักสัตววิทยา จอห์น ไอเซอาห์ นอร์ทรอปและนักพฤกษศาสตร์ อลิซ ริช นอร์ทรอป บิดาของนอร์ทรอปเสียชีวิตจากเหตุห้องปฏิบัติการระเบิดก่อนนอร์ทรอปเกิดได้สองสัปดาห์ นอร์ทรอปเรียนที่โรงเรียนไฮสกูลยองเกอส์และเรียนต่อด้านเคมีที่มหาวิทยาลัยโคลัมเบีย ในช่วงสงครามโลกครั้งที่หนึ่ง นอร์ทรอปทำงานที่หน่วยการสงครามเคมี โดยช่วยผลิตแอซีโทนและเอทานอลจากวิธีการหมัก ต่อมานอร์ทรอปทำงานที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก เขาทำงานอยู่ที่นี่จนกระทั่งเกษียณในปี ค.ศ. 1961
ในปี ค.ศ. 1929 นอร์ทรอปสกัดผลึกเอนไซม์เปปซินและจัดให้อยู่ในกลุ่มโปรตีน ต่อมาในปี ค.ศ. 1938 นอร์ทรอปสกัดผลึกแบคเทริโอเฟจ (ไวรัสที่เกาะแล้วแบ่งตัวภายในตัวแบคทีเรีย) และจัดให้อยู่ในกลุ่มนิวคลีโอโปรตีน หนึ่งปีต่อมา นอร์ทรอปได้รับเหรียญแดเนียล จิโรด์ เอลเลียตจากสถาบันวิทยาศาสตร์แห่งชาติ ในปี ค.ศ. 1946 นอร์ทรอปได้รับรางวัลโนเบลสาขาเคมีร่วมกับเจมส์ บี. ซัมเนอร์และเวนเดล เมเรดิธ สแตนลีย์ สามปีต่อมา นอร์ทรอปได้รับเลือกให้เป็นภาคีสมาชิกสถาบันศิลปะและวิทยาศาสตร์อเมริกัน และดำรงตำแหน่งศาสตราจารย์ด้านวิทยาแบคทีเรียที่มหาวิทยาลัยแคลิฟอร์เนีย เบิร์กลีย์ ภายหลังเขาดำรงตำแหน่งศาสตราจารย์ด้านชีวฟิสิกส์
ด้านชีวิตส่วนตัว นอร์ทรอปแต่งงานกับลูอิส วอล์กเกอร์ในปี ค.ศ. 1917 ทั้งคู่มีบุตรด้วยกัน 2 คน นอร์ทรอปกระทำอัตวินิบาตกรรมในปี ค.ศ. 1987
สภาผู้แทนราษฎรพม่า

สภาผู้แทนราษฎรพม่า ([pjìðṵ l̥ʊʔtɔ̀] "Pyithu Hluttaw") เป็นสภาล่างในรัฐสภาแห่งสหภาพ สภานิติบัญญัติระบบสองสภาของประเทศพม่า ซึ่งประกอบด้วยสมาชิก 440 คนในจำนวนนี้ 330 คนได้รับการเลือกตั้งโดยตรงและ 110 คนได้รับการแต่งตั้งจากกองทัพพม่า หลังจากการเลือกตั้งทั่วไป พ.ศ. 2553 ฉ่วย มาน ได้รับเลือกตั้งเป็นประธานสภาผู้แทนราษฎรคนแรก การเลือกตั้งของปิตู ฮลุตตอว์ครั้งล่าสุด ถูกจัดขึ้นในเดือนพฤศจิกายน พ.ศ. 2558 ในการประชุมครั้งแรกในวันที่ 1 กุมภาพันธ์ พ.ศ. 2559 วิน มยินต์และทคุน มยัตได้รับการเลือกตั้งเป็นประธานและรองประธานปิตู ฮลุตตอว์ สภาผู้แทนราษฎรพม่าถูกยุบหลังรัฐประหารเมื่อวันที่ 1 กุมภาพันธ์ พ.ศ. 2564
การส่งผู้ร้ายข้ามแดน

การส่งผู้ร้ายข้ามแดน  เป็นกระบวนการอย่างเป็นทางการซึ่งประเทศหนึ่งส่งส่งตัวผู้ต้องสงสัยหรือผู้ต้องโทษไปประเทศอื่น การส่งผู้ร้ายข้ามแดนปกติมีสนธิสัญญาระหว่างประเทศวางระเบียบ เมื่อกฎหมายบังคับให้ส่งผู้ร้ายข้ามแดน เช่น ในระหว่างเขตอำนาจต่ำกว่าชาติ มโนทัศน์นี้ทั่วไปอาจรู้จักว่า การส่งผู้ร้ายข้ามรัฐ (rendition) เป็นกลไกโบราณ สืบย้อนไปถึงศตวรรษที่ 13 ก่อนคริสตกาล เมื่อฟาโรห์อียิปต์ แรเมซีสที่ 2 ทรงเจรจาสนธิสัญญาการส่งผู้ร้ายข้ามแดนกับพระมหากษัตริย์ฮิตไทต์ ฮัททูซิลีที่ 3
รัฐเอกราช (รัฐที่ขอ) ตรงแบบยื่นคำขออย่างเป็นทางการต่อรัฐเอกราชอีกรัฐหนึ่ง (รัฐที่ถูกขอ) ผ่านกระบวนการส่งผู้ร้ายข้ามแดน หากพบผู้หลบหนีคดีอาญาในดินแดนขอรัฐที่ถูกขอ แล้วรัฐที่ถูกขออาจจับกุมผู้หลบหนีคดีอาญาและทำให้ผู้นั้นอยู่ใต้บังคับแห่งกระบวนการส่งผู้ร้ายข้ามแดน กระบวนการส่งผู้ร้ายข้ามแดนที่จะใช้กับผู้หลบหนีคดีอาญานั้นขึ้นอยู่กับกฎหมายและการปฏิบัติของรัฐที่ถูกขอ
ประวัติ.
การส่งผู้ร้ายข้ามแดนเริ่มมีตั้งแต่ศตวรรษที่ 13 โดยสนธิสัญญาอียิปต์กับฮิทไทท์ สนธิสัญญาแรเมซีส-ฮัททูซิลี ที่ทำขึ้นในปี 1280 ที่กล่าวถึงให้ประเทศส่งศัตรูทางการเมืองที่หลบหนีไปอยู่ในประเทศ
การส่งผู้ร้ายข้ามแดนในประเทศไทย.
เริ่มบังคับใช้ครั้งแรก ปรากฎในสนธิสัญญาส่งผู้ร้ายข้ามแดนระหว่างไทยกับอังกฤษ ร.ศ. 129 (พ.ศ.2453)ในรัชสมัยพระบาทสมเด็จพระมงกุฎเกล้าเจ้าอยู่หัว มีการระบุฐานความผิดไว้ 31 ความผิด เช่นความผิดฆ่าคนตายโดยเจตนา ปลอมเงินตรา ข่มขืนกระทำชำเรา เป็นต้น และตราเป็นพระราชบัญญัติส่งผู้ร้ายข้ามแดน พ.ศ.2472 และถูกยกเลิกเป็นพระราชบัญญัติส่งผู้ร้ายข้ามแดน พ.ศ.2551
ชนชั้นขุนนาง

ชนชั้นขุนนาง  เป็นชนชั้นทางสังคมที่อยู่รองลงมาจากชนชั้นเจ้า ชนชั้นนี้ถือครองสิทธิ์หรือชื่อเสียงมากกว่าชนชั้นอื่นในสังคมเป็นส่วนใหญ่ สิทธิของขุนนางอาจหมายถึง ความได้เปรียบเหนือกว่าชนชั้นอื่น หรืออาจเป็นเกียรติยศ ซึ่งมีบริบทแตกต่างกันไปในแต่ละประเทศและในแต่ละยุค ปกติชนชั้นขุนนางสืบทอดสิทธิตามสายโลหิตฝ่ายบิดา ในอดีตการจะเข้าสู่ชนชั้นขุนนางได้จะต้องได้รับพระราชทานจากพระมหากษัตริย์หรือได้รับแต่งตั้งจากรัฐบาล บางทีการเลื่อนชนชั้นจากสามัญชนเป็นขุนนางอาจต้องอาศัยอำนาจ ความมั่งคั่ง อำนาจทางทหารหรือความโปรดปรานของพระมหากษัตริย์
ในชนชั้นขุนนางเองก็จะมีการแบ่งออกเป็นอีกหลายระดับ ในประเทศที่ปกครองโดยกษัตริย์มักจะมีกฎหมายหรือข้อบัญญัติเกี่ยวกับชนชั้นขุนนาง แต่ในบางอดีตประเทศที่เป็นสาธารณรัฐก็มีกฎหมายที่เกี่ยวเนื่องเช่นเดียวกัน อาทิ สาธารณรัฐดัตช์ (ค.ศ. 1581–1795), สาธารณรัฐเจนัว (ค.ศ. 1005–1815), สาธารณรัฐเวนิส (ค.ศ. 697–1797) เป็นต้น ในปัจจุบันยังคงมีอีกหลายประเทศที่มีข้อบัญญัติทางชนชั้นอยู่ในลักษณะไม่สืบทอดสิทธิ์ อาทิ ประเทศซานมารีโน, นครรัฐวาติกันในยุโรป ฐานันดรศักดิ์ขุนนางยุโรปที่ทราบกันดี เช่น ดยุก เคานต์ และบารอน
ชนชั้นขุนนางที่ไม่สืบทอดตำแหน่งตามสายโลหิตก็มี โดยจะมีการคัดเลือกด้วยวิธีอื่น เช่น การสอบขุนนางในจีนสมัยจักรวรรดิ
ชนชั้นสูง

ชนชั้นสูง  ในสังคมสมัยใหม่ประกอบด้วยกลุ่มบุคคลที่ร่ำรวยที่สุดของสังคมและรวมถึงผู้ที่ทรงอิทธิพลทางการเมือง ดังนั้นจึงสามารถจำแนกชนชั้นสูงออกได้ตามความร่ำรวยซึ่งส่งต่อจากรุ่นสู่รุ่น ดังตัวอย่างที่เห็นได้ชัดในสหรัฐอเมริกา กลุ่มคนที่รวยที่สุดของประเทศ 1% ถือครองทรัพย์สินกว่า 34% ของประเทศ
คนในชนชั้นนี้ส่วนใหญ่มักเป็นชนชั้นสูงมาตั้งแต่กำเนิด ชนชั้นสูงอาจสูญเสียอิทธิพลทางการเมืองในสังคมที่ตนเองอาศัยอยู่ เราจะเรียกกลุ่มคนเหล่านี้ว่าผู้ดีเก่า ซึ่งเกิดขึ้นมากในช่วงการเปลี่ยนผ่านจากยุคศตวรรษที่ 20 สู่ศตวรรษที่ 21 จากการเมืองการปกครองที่เปลี่ยนแปลงไปตามวิถีประชาธิปไตยและรวมไปถึงการกำเนิดใหม่มากมายของคนชนชั้นกลาง ในภายหลังถือว่าปริมาณความมั่งคั่งและชื่อเสียงไม่ใช่ตัวชี้วัดที่จะแบ่งคนในชนชั้นนี้ออกได้ ชนชั้นสูงมีวิถีชีวิตและวัฒนธรรมร่วมกันในชนชั้น 
ในประวัติศาสตร์ มีชนชั้นสูงจำนวนไม่น้อยที่สามารถอยู่ได้โดยไม่ต้องทำมาหาเลี้ยงชีพ แต่อาศัยกินดอกผลจากค่าเช่าที่ดินหรือผลตอบแทนในกิจการที่เป็นสมบัติตกทอดกันมา ดังนั้นหากวัดด้วยจำนวนเงินแล้ว ชนชั้นสูงอาจจะไม่ได้ร่ำรวยเท่ากับพวกพ่อค้าวาณิชย์
ค้น (เพลงสล็อตแมชชีน)

"ค้น" เป็นซิงเกิลในปี พ.ศ. 2559 ประพันธ์คำร้อง-ทำนองโดยโป โปษยะนุกูล และเรียบเรียงเรียงโดย สล็อตแมชชีน สังกัดค่ายบีอีซี-เทโร มิวสิค ออกจำหน่ายในรูปแบบดิจิตอลดาวโหลด 19 มกราคม พ.ศ. 2559
โดยเพลงนี้ยังได้ สตีฟ ลิลลี่ไวท์ โปรดิวเซอร์ฝีมือเยี่ยมชาวอังกฤษเจ้าของ 6 รางวัล Grammy Awards ซิงเกิ้ลนี้พูดถึงการดำดิ่งลึกลงไปค้นข้างในหัวใจ เพื่อรอเริ่มต้นใหม่กับใครสักคน
มิวสิกวิดีโอ.
ในเอ็มวีเพลงนี้ได้ เสือ-พิชย ผู้กำกับร่วมซีรี่ส์ Hormones 3 The Final Season มากำกับเอ็มวีนี้ให้เรื่องราวทั้งหมด
การตอบรับ.
เพลง "ค้น" ได้อันดับ 3 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 21 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล
สนามกีฬาริเวอร์ไซด์

สนามกีฬาริเวอร์ไซด์  สนามฟุตบอลในเมือง มิดเดิลส์เบรอ และเป็นสนามเหย้าของ สโมสรมิดเดิลส์เบรอ สโมสรฟุตบอลในศึก พรีเมียร์ลีก
โดยสนามแห่งนี้ได้เริ่มก่อสร้างขึ้นเมื่อปี พ.ศ. 2537 เพื่อใช้แทนสนาม อายร์ซัม พาร์ก ที่เปิดใช้งานตั้งแต่ พ.ศ. 2447 และไม่สามารถขยายสนามออกไปได้อีก
พรรคชาตินิยม (ประเทศไทย)

พรรคชาตินิยม พรรคการเมืองของไทยในอดีตที่ได้จดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499 มีร้อยตรี เนตร พูนวิวัฒน์ เป็นหัวหน้าพรรค และนายไพศาล ชาตบุตร เป็นเลขาธิการพรรค
การเลือกตั้ง.
การเลือกตั้ง พ.ศ. 2500.
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 เมื่อวันที่ 26 กุมภาพันธ์ พ.ศ. 2500 พรรคชาตินิยมได้ ส.ส. เข้าสภาทั้งสิ้น 3 คนนำโดยนาย พึ่ง ศรีจันทร์ จาก จังหวัดอุตรดิตถ์ อดีต ประธานสภาผู้แทนราษฎร ในช่วงปี พ.ศ. 2490 ร้อยตำรวจตรีชัยชาญ งามสง่า จากจังหวัดเพชรบูรณ์ และนายทอง กันทาธรรม จากจังหวัดแพร่ ต่อมามีการเลือกตั้งซ่อมแทนนายบุญล้อม ศรีสุวรรณ ส.ส.จังหวัดสมุทรสาคร พรรคธรรมาธิปัตย์ ทำให้นายเฉลิม ศรีสุวรรณ ได้รับเลือกตั้งเป็น ส.ส. คนที่ 4 ของพรรคชาตินิยม
แต่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เมื่อวันที่ 15 ธันวาคม พ.ศ. 2500 พรรคชาตินิยมกลับได้ ส.ส. เข้าสภาเพียง 1 คนคือนายทอง กันทาธรรมจาก จังหวัดแพร่
การยุบพรรค.
พรรคชาตินิยมถูกยุบพร้อมกับพรรคการเมืองอื่นตามประกาศของ คณะปฏิวัติ ฉบับที่ 8 ลงวันที่ 21 ตุลาคม พ.ศ. 2501
ไขควงลองไฟ

ไขควงลองไฟ  เป็นอุปกรณ์ทดสอบแรงดันไฟฟ้าในระบบไฟบ้านชนิดหนึ่ง
มีลักษณะเป็นไขควงขนาดเล็ก มีปลายโลหะแบน โดยด้ามทำจากแก้วหรือพลาสติก และมีปุ่มโลหะที่ก้นด้าม,
ภายในด้ามบรรจุหลอดนีออนและตัวต้านทานต่ออนุกรมจากปลายไขควงมาที่ปุ่มโลหะก้นด้ามเพื่อทำหน้าที่แสดงผลแรงดัน
เมื่อต้องการทดสอบแรงดันไฟฟ้า ผู้ใช้จะต้องจับด้ามไขควงโดยใช้นิ้วหนึ่งแตะที่ปุ่มโลหะก้นด้าม และนำปลายไขควงไปแตะที่ตัวนำหรือสายไฟที่ต้องการทดสอบ,
หากไฟในด้ามไขควงติดสว่างขึ้น แปลว่าตัวนำที่ทดสอบมีแรงดันไฟฟ้าสูงเมื่อเทียบกับพื้นดิน (เป็นสายมีไฟในระบบไฟบ้าน),
แต่หากไฟไม่ติดสว่าง แปลว่าตัวนำนั้นไม่ได้ต่อกับระบบไฟบ้าน หรือต่ออยู่กับไฟบ้านด้านที่มีศักย์เท่าพื้นดิน
การตั้งรับที่ป้อมแบรสต์

การตั้งรับที่ป้อมแบรสต์  เรื่มขึ้นในวันที่ 22 มิถุนายน ถึงวันที่ 30 กรกฎาคม ค.ศ. 1941 เป็นหนึ่งในยุทธการแรก ๆ ของปฏิบัติการบาร์บารอสซา ที่ซึ่งการตั้งรับการโจมตีจากกองทัพ "เวร์มัคท์" ของฝ่ายกองทัพแดง ณ ป้อมแบรสต์ ยืดเยื้อมากกว่าที่คาดการณ์เอาไว้ ต่อมาหลังการสิ้นสุดลงของสงครามโลกครั้งที่สอง การสู้รบนี้ได้กลายมาเป็นสัญลักษณ์ของการยืนหยัดต่อสู้ของฝ่ายโซเวียต และในปี ค.ศ. 1965 ป้อมแบรสต์ได้รับสถานะ "ป้อมวีรชน" (Hero Fortress) สำหรับการตั้งรับอันกล้าหาญในปี ค.ศ. 1941
แฮร์มัน ทิลเคอ

แฮร์มัน ทิลเคอ  เป็นวิศวกรชาวเยอรมันและนักแข่งรถ เขาได้ออกแบบสนามแข่งรถสูตรหนึ่งจำนวนมาก ก่อนที่จะมาเริ่มเป็นนักออกแบบสนามแข่ง ทิลเคอเป็นนักแข่งรถมืออาชีพมาก่อน จนกระทั่งเขาสำเร็จการศึกษาในหลักสูตรวิศวกรรมพลเรือนสาขาการขนส่งและการจัดการจราจรจาก FH Aachen เขาก็ออกมาตั้งบริษัทวิศวกรรมของตนเองใน ค.ศ. 1984 ทำทั้งงานสถาปัตยกรรม, วิศวกรรมพลเรือน, วิศวกรรมไฟฟ้าในสนามแข่งต่าง ๆ จนกระทั่งใน ค.ศ. 1995 เขาได้เป็นผู้ออกแบบสนามแข่งรถแห่งแรกในชีวิต คือสนามเอวันริงในออสเตรีย
สโมสรฟุตบอลสุโขทัยในฤดูกาล 2559

การแข่งขันฟุตบอลของสโมสรฟุตบอลจังหวัดสุโขทัย ประจำปี พ.ศ. 2559
 "ณ วันที่ 8 พฤษภาคม 2559"
การแข่งขัน.
นัดกระชับมิตร.
      ชนะ
      เสมอ
      แพ้
จัณฑาล

ในระบบวรรณะของศาสนาฮินดู จัณฑาล เป็นชนชั้นทางสังคมชนชั้นหนึ่งซึ่งจัดว่าอยู่ในชนชั้นต่ำ หมายถึงคนที่มีบิดาและมารดาเป็นคนต่างวรรณะ จึงเกิดมาไร้วรรณะและมีสถานะทางสังคมต่ำยิ่งกว่าวรรณะศูทร จัณฑาลบางคนในอินเดียกำเนิดมาจากวรรณะระดับบน ก็อาจได้รับการยอมรับจากคนในสังคมมากกว่าจัณฑาลที่กำเนิดมาจากวรรณะระดับล่าง ในปัจจุบันมีจัณฑาลหลายคนที่กำเนิดมาจากวรรณะล่าง แต่สามารถเข้าไปมีส่วนร่วมทางการเมืองการปกครองของอินเดียได้
ในบริบทสากล ผู้มิควรยุ่งเกี่ยว  หมายถึงกลุ่มคนที่สังคมไม่ให้การยอมรับและไม่อยากไปคบค้าสมาคมด้วย อาทิ คนดำในรวันดาและแอฟริกาใต้, "บุระกุมิน"ในญี่ปุ่นยุคศักดินา ในปัจจุบันทั้งโลกมีผู้เว้นต้องอยู่ราว 160 ล้านคนซึ่งส่วนใหญ่เป็นจัณฑาลที่อาศัยอยู่ในอนุภูมิภาคอินเดีย
เธอเดินเข้ามา

"เธอเดินเข้ามา" เป็นซิงเกิลและเพลงประกอบภาพยนตร์ "รุ่นพี่" ในปี พ.ศ. 2558 ของนักร้อง พลอยชมพู ประพันธ์เนื้อร้อง-แต่งทำนองโดย วิศิษฏ์ ศาสนเที่ยง และเรียบเรียงโดย ฤทธี ศรีจันทร์วงศ์ ออกจำหน่ายในวันที่ 16 พฤศจิกายน พ.ศ. 2558 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
มิวสิกวิดีโอนี้ ได้ยกกองไปถ่ายเอ็มวีเพลงประกอบภาพยนตร์เรื่องนี้แล้ว ณ สตูดิโอ ทองม้วน โดยพลอยได้พลิก 2 คาแร็กเตอร์ ย้อนกลับมาไว้ผมหน้าแต่งชุดนักเรียนคอนแวนต์เพื่อถ่ายเส้นร้องตามคาแร็กเตอร์ในหนัง และต้องเปลี่ยนชุดขาวเพื่อถ่ายเส้นร้อง
เพลง "เธอเดินเข้ามา" ได้รับรางวัลภาพยนตร์แห่งชาติ สุพรรณหงส์ ครั้งที่ 25 ประจำปี 2558 สาขาเพลงนำภาพยนตร์ยอดเยี่ยม จากภาพยนตร์ รุ่นพี่ ณ โรงละครเคแบงก์สยามพิฆเนศ ศูนย์การค้าสยามสแควร์วัน
การตอบรับ.
เพลง "เธอเดินเข้ามา" ได้ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิลเลียม ไฮด์ วอลลัสตัน

วิลเลียม ไฮด์ วอลลัสตัน (6 สิงหาคม ค.ศ. 1766 – 22 ธันวาคม ค.ศ. 1828) หรือ วูลลัสตัน  เป็นนักเคมีและนักฟิสิกส์ชาวอังกฤษ เกิดที่เมืองเดียแรม เป็นบุตรของนักดาราศาสตร์ ฟรานซิส วอลลัสตันและอัลเธีย ไฮด์ วอลลัสตันเรียนที่โรงเรียนชาร์เตอร์เฮาส์และวิทยาลัยกอนวิลล์และคีสในเคมบริดจ์ ในปี ค.ศ. 1793 วอลลัสตันได้รับปริญญาเอกด้านการแพทย์จากมหาวิทยาลัยแคมบริดจ์และทำงานเป็นหมอชนบทก่อนจะย้ายมาอยู่กรุงลอนดอน หลังจากนั้นวอลลัสตันหันมาสนใจวิชาเคมี ผลิกศาสตร์ โลหะวิทยาและฟิสิกส์ ต่อมาในปี ค.ศ. 1820 วอลลัสตันดำรงตำแหน่งประธานราชสมาคมแห่งลอนดอน สองปีต่อมา เขาได้รับเลือกให้เป็นสมาชิกกิตติมศักดิ์ของราชบัณฑิตยสถานด้านศิลปะและวิทยาศาสตร์อเมริกัน
วอลลัสตันเป็นโสดตลอดชีวิต เขาเสียชีวิตที่เมืองชิเซิลเฮิสต์ในปี ค.ศ. 1828
งาน.
ในปี ค.ศ. 1800 วอลลัสตันทำธุรกิจเคมีภัณฑ์กับสมิธสัน เทนแนนต์และคิดค้นวิธีผลิตแพลตินัมแท่งจากสินแร่ ทำให้เขามีฐานะร่ำรวยและผูกขาดการผลิตแพลตินัมแท่งในอังกฤษนานกว่า 20 ปี การศึกษาธาตุแพลตินัมทำให้วอลลัสตันค้นพบธาตุแพลเลเดียมในปี ค.ศ. 1802 และธาตุโรเดียมในปี ค.ศ. 1804 นอกจากนี้วอลลัสตันยังมีผลงานด้านอื่น ๆ เช่น ค้นพบการเหนี่ยวนำไฟฟ้าก่อนไมเคิล ฟาราเดย์ 10 ปี, การศึกษาเส้นทึบในเส้นเฟราน์โฮเฟอร์, ประดิษฐ์อุปกรณ์ที่เรียกว่า คาเมรา ลูซีดา ปริซึมวอลลัสตันและไครโอฟอรัส เป็นต้น
ดอน กัปโปนี

ดอน บักคี, ชื่อจริง — อัลโด กัปโปนี, (เกิด 21 สิงหาคม ค.ศ. 1939) เป็น นักร้องชาวอิตาลี และผู้ประพันธ์เพลง. เคยร่วมงานกับโซเฟีย โรตารุ จากเพลง "Grey Bird" - เวอร์ชันภาษายูเครน
ว็อล์ฟ อัคควา

ว็อล์ฟ อัคควา (30 กรกฎาคม ค.ศ. 1911 – 16 มกราคม ค.ศ. 2000) เป็นนักแสดงชาวเยอรมัน โดยได้แสดงภาพยนตร์มากถึง 70 เรื่อง ระหว่างปี ค.ศ. 1935 ถึง ค.ศ. 1996
มารีอา (วรรณกรรม)

มารีอา  เป็น นวนิยายซึ่งเขียนโดยนักเขียนชาวโคลอมเบีย  (Jorge Isaacs)  ระหว่าง ค.ศ. 1864 ถึง 1867 เกี่ยวกับชีวิตประจำวันฮิสปานิค (Costumbrismo) และเป็นตัวอย่างของขบวนการศิลปะจินตนิยมของชาวสเปน
"มารีอา" ได้ชื่อว่าเป็นหนึ่งในผลงานที่สำคัญที่สุดของวรรณกรรมอเมริกา-สเปนในคริสต์ศตวรรษที่ 19 และยังเป็นนวนิยายเรื่องเดียวของไอแซกส์ Alfonso M. Escudero เรียกผลงานนี้ว่าเป็นนวนิยายโรแมนติกในภาษาสเปนที่ยอดเยี่ยมที่สุด 
นวนิยายเรื่องนี้มีหลายองค์ประกอบที่เป็นอัตชีวประวัติ เช่น การที่ตัวละครหลักทั้งสองมาจากจังหวัดบาเยเดลเกากา หรือ การที่เอเฟรนต้องไปที่โบโกตาเพื่อเรียนต่อ มีการอ้างว่ามารีอาอาจเป็นตัวละครที่อิงมาจากลูกพี่ลุกน้องของผู้แต่งเอง
เนื้อเรื่องเกี่ยวกับความรักอันสงบสุข งดงาม และน่าโศกเศร้าระหว่าง มารีอา และลูกพี่ลูกน้องของเธอที่ชื่อว่า เอเฟรน ทั้งคู่อาศัยอยู่ในจังหวัดบาเยเดลเกากา ในสภาพแวดล้อมอันแสนโรแมนติก ทั้งคู่ตกหลุมรักกัน ทว่าสถานการณ์กลับทำให้ทั้งคู่ไม่ทันรู้ตัว อุปสรรคอย่างแรกคือการที่เอเฟรนต้องจากไปยังโบโกตา เมืองหลวงของประเทศโคลอมเบีย ถึง 6 ปี เพื่อเรียนต่อระดับมัธยมปลาย เมื่อเอเฟรนกลับมายังบาเยเดลเกากา ทั้งคู่มีเวลาอยู่ด้วยกันเพียงสามเดือน จากนั้น เอเฟรนถูกบังคับให้ไปเรียนต่อทางด้านแพทย์ศาสตร์ที่นครลอนดอน สองปีต่อมา เอเฟรนกลับมาที่ประเทศโคลอมเบียและพบว่ามารีอาเสียชีวิตแล้วจากอาการป่วย ด้วยความใจสลาย เอเฟรนตัดสินใจเดินทางออกจาเมืองโดยไม่มีเป้าหมาย
บันทึก.
<templatestyles src="Reflist/styles.css" />
ภาษาเบาเร

ภาษาเบาเร  เป็นภาษาใกล้สูญภาษาหนึ่งในกลุ่มภาษาอาราวัก (Arawakan languages) มีผู้ใช้เพียง 40 คนจากชาวเบาเรหนึ่งพันคนในแคว้นเบนีของประเทศโบลิเวีย บางส่วนของคัมภีร์ไบเบิลได้รับการแปลเป็นภาษาเบาเร ผู้ใช้ภาษาส่วนใหญ่เปลี่ยนไปใช้ภาษาสเปน
ภาพยนตร์โลดโผน

ภาพยนตร์โลดโผน หรือ ภาพยนตร์ต่อสู้  เป็นประเภทภาพยนตร์ที่ซึ่งตัวเอก (อาจมีคนเดียวหรือมากกว่านั้น) ถูกผลักดันเข้าสู่ชุดความท้าทายต่าง ๆ ได้แก่ ความรุนแรง การไล่ล่าอย่างบ้าคลั่ง การต่อสู้ระยะประชิด และการใช้ทักษะทางร่างกายในการต่อสู้ ภาพยนตร์โลดโผนมีแนวโน้มที่จะแสดงภาพตัวเอกที่มีเชาวน์ไวและกำลังดิ้นรนให้พ้นความยากลำบาก ไม่ว่าจะเป็นสถานการณ์ที่อาจเป็นอันตรายต่อชีวิต ตัวร้าย หรือการไล่ล่า แต่โดยทั่วไปก็มักลงเอยด้วยชัยชนะของตัวเอก
แม้ว่าฉากโลดโผนจะเป็นส่วนประกอบที่ปรากฏในภาพยนตร์เรื่องต่าง ๆ มานาน แต่ประเภท "ภาพยนตร์โลดโผน" ก็เพิ่งจะเริ่มพัฒนาขึ้นในคริสต์ทศวรรษ 1970 ร่วมกับการเพิ่มขึ้นของฉากเสี่ยงอันตรายและผลพิเศษ (special effect) นี้เอง ทุกวันนี้ ความก้าวหน้าด้านกระบวนจินตภาพใช้คอมพิวเตอร์สร้างหรือซีจีไอ (computer-generated imagery, CGI) ทำให้ผู้ผลิตภาพยนตร์สามารถสร้างตอนโลดโผนและผลพิเศษทางภาพ (visual effect) อื่น ๆ ได้ถูกกว่าและง่ายกว่าในอดีตที่จำเป็นต้องอาศัยความเพียรของตัวแสดงเสี่ยงแทนเป็นหลัก อย่างไรก็ตาม ผู้ชมมักมีปฏิกิริยาคละเคล้ากันไปต่อภาพยนตร์โลดโผนที่มีปริมาณซีจีไอมากอย่างมีนัยสำคัญ โดยภาพยนตร์ที่ใช้แอนิเมชันในการสร้างเหตุการณ์ที่ไม่สมจริงและไม่น่าเชื่ออย่างยิ่งมักได้รับการวิพากษ์วิจารณ์บ่อยครั้ง
ภาพยนตร์แนวนี้มีความเกี่ยวข้องอย่างใกล้ชิดกับภาพยนตร์ผจญภัยและระทึกขวัญ (thriller film) และอาจมีองค์ประกอบของบันเทิงคดีแนวจารกรรมและจารกรรมอยู่ด้วย
อิมแฟกต์

อิมแพค  วงบอยแบนด์สัญชาติเกาหลีใต้ สังกัด Star Empire Entertainmen เปิดตัวในปี 2559 ด้วยการปล่อยมินิอัลบั้มที่มีชื่อว่า "LOLLIPOP" เมื่อวันที่ 27 มกราคม 2559
ประวัติ.
พวกเขาได้ร่วมขับร้องเพลง "Casino" ในคอนเสิร์ต Hallyu Dream ก่อนที่จะนำเพลงดังกล่าวมาเปิดตัวในเดือนมกราคม 2559 กับมินิอัลบั้ม LOLLIPOP และปรากฏตัวใน M Countdown
เขายอดราบใต้สมุทร

เขายอดราบใต้สมุทร  คือภูเขาใต้ทะเลชนิดหนึ่งมีลักษณะพิเศษคือบนยอดเขานั้นจะเป็นพื้นที่ราบเรียบมักพบในมหาสมุทรที่มีความลึก 1,200-1,800 เมตรบางแห่งอาจมีเส้นผ่านศูนย์กลางกว้างถึง 10 กิโลเมตร มีเขายอดราบใต้สมุทรกว่า 283 แห่งในทะเลทั่วโลกโดยแบ่งเป็นมหาสมุทรแปซิฟิกเหนือมี 119 แปซิฟิกใต้ 77 แห่ง มหาสมุทรแอตแลนติกใต้ 43 แห่ง มหาสมุทรอินเดีย 28 แห่ง มหาสมุทรแอตแลนติกเหนือ 8 แห่ง มหาสมุทรใต้ 6 แห่งและทะเลเมดิเตอร์เรเนียน 2 แห่งส่วนในมหาสมุทรอาร์กติกไม่มีการค้นพบ เขายอดราบใต้สมุทรมีพื้นที่เฉลี่ยรวมประมาณ 3,313 ตารางกิโลเมตร
คำว่าเขายอดราบใต้สมุทรในภาษาอังกฤษได้มาจากชื่อของอาร์โนลด์ เฮนรี กีโอ (Arnold Henry Guyot) นักภูมิศาสตร์และนักธรณีวิทยาชาวอเมริกันเชื้อสายสวิส
เขายอดราบใต้สมุทรมักเกิดจากการกัดเซาะของกระแสน้ำ การพังทลายของแนวหินปะการัง หรืออาจเป็นภูเขาไฟใต้ทะเลที่ดับไปแล้วหรือเกาะที่จมลงสู่ทะเล โดยพบภูเขาลักษณะนี้มากในมหาสมุทรแปซิฟิก ความสูงชันของเขายอดราบใต้สมุทรจะมีความลาดเอียง 20 องศา และสูง 914 เมตร แต่ก็มีบางส่วนที่สูงไม่ถึง 91 เมตร แม้เขายอดราบใต้สมุทรส่วนมากจะมีอายุหลายล้านปี แต่จากการศึกษาก็ค้นพบเขายอดราบใต้สมุทรที่เพิ่งเกิดขึ้นเพียงช่วง 1 ล้านปีด้วยเช่นกันในบริเวณมหาสมุทรแอตแลนติก ประเทศแคนาดา ประเทศโคลอมเบีย และหมู่เกาะบริเตน
เมื่อ พ.ศ. 2488 เขายอดราบใต้สมุทรได้เป็นที่รู้จักโดยแฮร์รี แฮมมอนด์ เฮสส์ผู้รวบรวมข้อมูลโดยใช้เครื่องหยั่งน้ำบนเรือที่เขาสั่งไว้ในช่วงสงครามโลกครั้งที่สองซึ่งข้อมูลที่เขาได้มาแสดงให้เห็นว่าภูเขาใต้ทะเลบางลูกมียอดที่มีลักษณะแบนราบ เขาจึงเรียกภูเขาลักษณะนี้ว่ากูโยต์เพราะภูเขานี้มีลักษณะคล้ายกูโยต์ฮอล์ซึ่งเป็นอาคารเกี่ยวกับชีววิทยาและธรณีวิทยาที่มีหลังคาแบนในมหาวิทยาลัยพรินซ์ตันและตั้งชื่อตามภูมิศาสตร์ในศตวรรษที่ 19 นามว่าอาร์โนลด์ เฮนรี กีโอเขาได้ตั้งสมุมติฐานว่าพวกมันเคยเป็นเกาะภูเขาไฟแต่ถูกทำยอดให้ราบด้วยการกระทำของคลื่นและจมลงใต้ระดับน้ำทะเลซึ่งสมุมติฐานนี้นำมาใช้เพื่อช่วยเสริมทฤษฎีการแปรสัณฐานแผ่นธรณีภาค
ประเทศไทยใน พ.ศ. 2483

เหตุการณ์ที่เกิดขึ้นใน พ.ศ. 2483 (ค.ศ. 1940) ในประเทศไทย เป็นปีที่ 159 แห่งกรุงรัตนโกสินทร์ และเป็นปีที่ 6 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประเทศไทยใน พ.ศ. 2468

เหตุการณ์ที่เกิดขึ้นใน พ.ศ. 2468 (ค.ศ. 1925) ในประเทศไทย เป็นปีที่ 144 แห่งกรุงรัตนโกสินทร์ เป็นปีที่ 16 และเป็นปีสุดท้ายในรัชสมัยของพระบาทสมเด็จพระมงกุฎเกล้าเจ้าอยู่หัว และเป็นปีแรกในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2467 (1 มกราคม - 31 มีนาคม) และ 2468 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2462

เหตุการณ์ที่เกิดขึ้นใน พ.ศ. 2462 (ค.ศ. 1919) ในประเทศไทย เป็นปีที่ 138 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2461 (1 มกราคม - 31 มีนาคม) และ 2462 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2461

เหตุการณ์ที่เกิดขึ้นใน พ.ศ. 2461 (ค.ศ. 1918) ในประเทศไทย เป็นปีที่ 137 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2460 (1 มกราคม - 31 มีนาคม) และ 2461 (1 เมษายน - 31 ธันวาคม) ในแบบปัจจุบัน
เหตุการณ์.
พิธีปฐมกรรม เป็นพิธีที่พระมหากษัตริย์ในครั้งโบราณกระทำแก่ผู้ที่เป็นปรปักษ์ พิธีปฐมกรรมครั้งนี้ ทรงใช้น้ำสังข์สัมฤทธิ์ และน้ำพระเต้าประทุมนิมิตร์ ชำระพระบาทล้างมณฑิล ลงยังไม้ข่มนามให้ตกถึงพสุธา
สโมสรฟุตบอลบุรีรัมย์

บุรีรัมย์ เอฟซี (ฉายา : นักรบลาวาเพลิง) สโมสรฟุตบอลในอดีตของ ประเทศไทย ที่ตั้งอยู่ใน จังหวัดบุรีรัมย์
ประวัติ.
สโมสรแห่งนี้ได้ก่อตั้งขึ้นเมื่อปี พ.ศ. 2552 โดยมีนางกรุณา ชิดชอบภรรยาของนายเนวิน ชิดชอบ เป็นประธานสโมสรและได้ส่งทีมเข้าร่วม ลีกภูมิภาค ดิวิชั่น 2 โซนภาคตะวันออกเฉียงเหนือในฤดูกาล 2552 แต่ไม่ประสบความสำเร็จโดยจบฤดูกาลในอันดับ 4 ด้วยคะแนน 31 คะแนน จนกระทั่งใน ฤดูกาล 2553 ทางนายเนวินได้เข้าซื้อกิจการ สโมสรการไฟฟ้าส่วนภูมิภาค พร้อมกับเปลี่ยนชื่อเป็น สโมสรบุรีรัมย์-พีอีเอ และได้ส่งนักเตะบางส่วนของทีมบุรีรัมย์-พีอีเอลงมาเล่นกับทีมบุรีรัมย์ เอฟซี ทำให้ผลงานของทีมดีขึ้นและสามารถจบฤดูกาลในตำแหน่งรองแชมป์โซนภาคตะวันออกเฉียงเหนือด้วยคะแนน 65 คะแนนห่างจากทีมแชมป์คือ สโมสรเลย ซิตี้ ที่ได้ 67 คะแนนเพียง 2 คะแนนแต่ทั้งสองทีมก็ได้เข้าสู่รอบแชมเปียนส์ลีก
ซึ่งทางบุรีรัมย์ เอฟซีได้ถูกจับสลากให้อยู่ในกลุ่มเอ ผลปรากฏว่าทางสโมสรสามารถคว้าแชมป์ของกลุ่มเอด้วยคะแนน 23 คะแนนและได้เลื่อนชั้นขึ้นสู่ ลีกดิวิชั่น 1 พร้อมกับ สโมสรเชียงใหม่ เอฟซี รองแชมป์กลุ่มเอและแชมป์กับรองแชมป์ของกลุ่มบีคือ สโมสรภูเก็ต เอฟซี และ สโมสรชัยนาท เอฟซี 
ในศึก ลีกดิวิชัน 1 ฤดูกาล 2554 ทางสโมสรได้ทำการซื้อนักเตะฝีเท้าดีหลายคนเข้ามาเสริมทีมบวกกับนักเตะในทีมที่มีพรสวรรค์ทำให้สโมสรบุรีรัมย์ เอฟซีสามารถคว้าแชมป์ลีกดิวิชัน 1 มาครองได้ทั้งที่ยังไม่จบฤดูกาลและได้สิทธิ์ขึ้นมาเล่นใน ไทยพรีเมียร์ลีก ฤดูกาล 2555 Buriram FC ได้สิทธิ์ขึ้นมาเล่น TPL ทำให้ทั้ง Buriram FC และ Buriram PEA ที่มีเจ้าของเดียวกันอยู่ในลีกเดียวกันนั้นไม่สามารถทำได้
จึงตัดสินใจขายสิทธิ์ Buriram FC และเลือกเก็บสิทธิ์ Buriram PEA ไว้เพราะสิทธิ์ในการลงแข่ง ACL
ต่อมาในวันที่ 9 มกราคม พ.ศ. 2555 นายเนวินได้ทำการตั้งโต๊ะแถลงข่าวว่าได้ทำการซื้อหุ้นจำนวน 30% จากทางฝั่ง การไฟฟ้าส่วนภูมิภาค ทำให้นายเนวินเป็นเจ้าของสโมสรแต่เพียงผู้เดียวและทางการไฟฟ้าได้ยุติการทำทีมไปในที่สุด ส่วนสิทธิ์การทำทีมและสิทธิ์การเลื่อนชั้นของบุรีรัมย์ เอฟซี ได้โอนไปให้กับ สโมสรสงขลา เอฟซี ที่มีนาย นิพนธ์ บุญญามณี อดีต ส.ส. สงขลา พรรคประชาธิปัตย์ เป็นประธานสโมสรโดยได้เปลี่ยนชื่อเป็น สโมสรวัวชน ยูไนเต็ด โดยอดีตนักเตะของบุรีรัมย์ เอฟซี บางส่วนได้ย้ายเข้ามาร่วมทีมวัวชน ยูไนเต็ด ต่อมาทางวัวชน ยูไนเต็ดได้ควบรวมทีมเข้ากับทีมสงขลา เอฟซี ที่ตกชั้นจากดิวิชัน 1 และได้ยุบทีมไปและเปลี่ยนชื่อเป็น สโมสรสงขลา ยูไนเต็ด
ยุทธการที่เบียวิสตอค–มินสค์

ยุทธการที่เบียวิสตอค–มินสค์คือการดำเนินการบุกเชิงกลยุทธ์ของเยอรมันที่นำโดยกองทัพเยอรมันกลุ่มกลางในระหว่างการรุกทางชายแดนโซเวียตภูมิภาคนี่เป็นขั้นตอนการเรื่มต้นของปฏิบัติการบาร์บารอสซา เรื่มขึ้นในวันที่ 22 มิถุนายน ถึงวันที่ 3 กรกฎาคม ค.ศ. 1941เป้าหมายของเยอรมันคือทำลายกองกำลังแนวด้านตะวันตกของกองทัพแดงที่สำคัญคือโซเวียตโจมตีโต้และความพยายามในการทำลายผ่านล้มเหลว
กองทัพโปแลนด์ที่ 1

กองทัพโปแลนด์ที่หนึ่ง  คือกองทัพของสาธารณรัฐประชาชนโปแลนด์ภาพใต้กองทัพแดงในสงครามโลกครั่งที่สองใน ค.ศ. 1944เป็นส่วนหนึ่งของกองทัพโปแลนด์ทางตะวันออกโดยบุกพร้อมกับแนวรบเบียโลรัสเซียที่ 1เพื่อบุกยึดเบอร์ลิน
"กองทัพในสังกัดในวันที่ 1 พฤษภาคม 1945"<br>
แพลนเน็ตเอิร์ธ (อัลบั้มพรินซ์)

แพลนเน็ตเอิร์ธ  เป็นสตูดิโออัลบั้มที่ 32 ของนักร้องชาวอเมริกัน พรินซ์ ออกจำหน่ายในวันที่ 15 กรกฎาคม ค.ศ. 2007 สังกัดค่ายเอ็นพีจี เรคคอร์ดส และโคลัมเบียเรเคิดส์ ภายใต้การดูแลของวอร์เนอร์บราเธอร์สเรเคิดส์
การวางจำหน่าย และการโปรโมด.
27 มิถุนายน ค.ศ. 2007 "Future Baby Mama" ถูกรั้วไหล่ออกมาในอินเทอร์เน็ตผ่านทางสถานีวิทยุออนไลน์อเมริกัน โดยซิงเกิลแรก "Guitar" ได้กระจายอยู่ในความร่วมมือกับ เวอไรซอนไวร์เลสส์ ในช่วงสัปดาห์ของวันที่ 3 กันยายน ค.ศ. 2007 พรินซ์ได้บินไปที่ประเทศสเปน เพื่อถ่ายทำมิวสิกวีดิโอ "Somewhere Here on Earth" โดยคลิปนี้จะเผยแพร่เฉพาะทางช่อง BET เท่านั้น
ซิงเกิล.
"Chelsea Rodgers" เป็นซิงเกิลที่ 2 จากอัลบั้ม ออกจำหน่ายในวันที่ 6 สิงหาคม ค.ศ. 2007 ในส่วนของ B-Side จากแทร็คอัลบั้ม "Mr. Goodnight" มิวสิกวิดีโอนี้ถ่ายทำโดยใช่ฉากของวงดนตรีที่แสดงสดใน London Fashion Week และเผยแพร่ครั้งแรกในวันที่ 28 ตุลาคม ค.ศ. 2007
"Somewhere Here on Earth" เป็นซิงเกิลที่ 3 จากอัลบั้ม โดยพรินซ์ได้ไปที่ประเทศสเปน เพื่อถ่ายทำมิวสิกวิดีโอซิงเกิลนี้ และมิวสิกวีดิโอเต็มนี้ ไดเผยแพร่ครั้งแรกในวันที่ 12 กุมภาพันธ์ ค.ศ. 2008 ทางช่อง BET
รายการเพลง.
เพลงทั้งหมดนี้ประพันธ์คำร้อง และผลิตโดย พรินซ์
ออกัสตัส ฟิทซ์รอย ดยุกที่ 3 แห่งกราฟตัน

ออกัสตัส ฟิทซ์รอย ดยุกที่ 3 แห่งกราฟตัน  หรือฐานันดรเดิมคือ เอิร์ลแห่งอุสตัน (ค.ศ. 1747 ถึง 1757) เป็นนักการเมืองและรัฐบุรุษชาวอังกฤษ ดำรงตำแหน่งเป็นนายกรัฐมนตรีแห่งบริเตนใหญ่คนที่ 10 ซึ่งเริ่มดำรงตำแหน่งในปี 1763 ด้วยวัย 33 ปี ถือว่าเป็นนายกรัฐมนตรีที่มีอายุน้อยที่สุดที่เข้ารับตำแหน่ง แต่ภายหลังจากนั้นสิบห้าปี วิลเลียม พิตต์ ก็เข้ารับตำแหน่งด้วยวัยที่น้อยกว่า ด้วยวัยเพียง 24 ปี ซึ่งในช่วงที่ดยุกแห่งกราฟตันเป็นนายกรัฐมนตรีนี้ ได้ทำสงครามย่อมๆกับฝรั่งเศสเพื่อแย่งชิงคอร์ซิกา นอกจากนี้เขายังเป็นผู้นำสภาขุนนางระหว่างปี 1766–1770
นายกรัฐมนตรีรัสเซีย

ประธานรัฐบาลแห่งสหพันธรัฐรัสเซีย  หรือตามบริบทสากลหมายถึง นายกรัฐมนตรี  เป็นตำแหน่งที่ทรงอำนาจเป็นอันดับสองของสหพันธรัฐรัสเซียรองจากประธานาธิบดี ซึ่งได้บัญญัติไว้ในมาตรา 24 แห่งรัฐธรรมนูญสหพันธรัฐ นายกรัฐมนตรีรับผิดชอบในด้านบริหารรัฐกิจให้เป็นไปตามเจตนารมณ์ของรัฐธรรมนูญและคำสั่งประธานาธิบดี เสนอชื่อคณะรัฐมนตรีและเสนอชื่อเพื่อแต่งตั้งเจ้าหน้าที่รัฐระดับสูงให้ประธานาธิบดีพิจารณาแต่งตั้ง ดูแลกิจการภายในประเทศ ลงนามในกฤษฎีกาต่าง ๆ มอบหมายหน้าที่ให้แก่คณะรัฐบาล และโดยตำแหน่งแล้ว นายกรัฐมนตรียังเป็นสมาชิกสภาความมั่นคง, สมาชิกคณะผู้นำรัฐบาลในเครือรัฐเอกราช, สมาชิกคณะรัฐสูงสุดของรัฐสหภาพรัสเซียและเบลารุส, สมาชิกสภาประชาคมเศรษฐกิจยูเรเซีย
นายกรัฐมนตรีได้รับการแต่งตั้งจากประธานาธิบดีโดยการยินยอมของรัฐสภา ต่างจากหลายประเทศที่แต่งตั้งโดยตรงจากรัฐสภา นายกรัฐมนตรีไม่มีวาระการดำรงตำแหน่ง และต้องเป็นผู้ถือสัญชาติรัสเซียเพียงสัญชาติเดียวเท่านั้น ประธานาธิบดีจะต้องเสนอชื่อนายกรัฐมนตรีภายในสองสัปดาห์หลังจากตำแหน่งนายกรัฐมนตรีว่างลงให้รัฐสภาให้ความยินยอม หากสภาไม่ให้ความยินยอมประธานาธิบดีต้องเสนอชื่อบุคคลใหม่ภายในหนึ่งสัปดาห์ โดยที่รัฐสภาสามารถไม่ให้ความยินยอมได้ไม่เกินสามครั้ง หากครบสามครั้งแล้วประธานาธิบดีสามารถแต่งตั้งนายกรัฐมนตรีโดยปราศจากความยินยอมจากสภาได้ทันที สภาไม่มีอำนาจใด ๆ ที่จะถอดถอนตำแหน่งนี้ได้จนกว่าจะเข้าสู่หกเดือนสุดท้ายของวาระประธานาธิบดี ยกเว้นในยามสงครามหรือภาวะฉุกเฉิน รัฐสภาอาจเสนอญัตติให้ถอดถอนนายกรัฐมนตรีได้
รัฐสภาของรัสเซียมีการลงมติขอคำยินยอมแต่งตั้งนายกรัฐมนตรีไป 17 ครั้ง ซึ่งสภาลงมติยินยอมไป 12 ครั้ง ไม่ยินยอมไป 5 ครั้ง
ลินจง บุญนากรินทร์

ลินจง บุญนากรินทร์ (22 สิงหาคม พ.ศ. 2486 - 30 เมษายน พ.ศ. 2558) ชื่อเล่น หลิน เป็นนักร้องเพลงลูกกรุงและเพลงจีนสากลชาวไทย โดยมีแนวเสียงแบบนักร้องเสียงโอเปร่าเป็นที่ชื่นชอบของแฟนเพลง ได้รับฉายาว่านักร้องเสียงคีรีบูนสาว และไข่มุกกลิ้งบนจานหยก
ประวัติ.
เกิดเมื่อวันที่ 22 สิงหาคม พ.ศ. 2486 ที่อำเภอสะบ้าย้อย จังหวัดสงขลา ในครอบครัวไทยเชื้อสายจีน เป็นนักร้องเพลงลูกกรุงและเพลงจีนสากล ลินจงมีชื่อเล่นว่า หลิน อีกทั้งยังมีชื่อจีนว่า "เยี่ยะ ไฉ่ หวง (葉彩虹)" แปลว่ารุ้ง 7 สี เข้ารับการศึกษาที่โรงเรียนนวลจันทร์วิทยาในเทียนฟ้ามูลนิธิ
การร้องเพลง.
ลินจงเริ่มร้องเพลงกับวงบลูมูน ซึ่งเป็นวงดนตรีจีนสากลของสมาคมจีนแต้จิ๋วแห่งประเทศไทย และเป็นนักร้องประจำของวงดนตรีนิวเรนโบว์ในเวลาถัดมา ในยุคไนต์คลับเป็นที่นิยม ลินจงได้เริ่มร้องเพลงเป็นอาชีพครั้งแรกที่ศาลาไทยไนท์คลับ ย่านศาลาแดงในนามว่า "มิสหลินหลิน" นักร้องชาวฮ่องกง
ต่อมาลินจงได้ร้องเพลงจีนสากลประจำอยู่ที่ Paradise Night Club ประสาน มีเฟื่องศาสตร์ ได้ตั้งชื่อไทยให้เธอว่า "ลินจง" ลินจงมีโอกาสร้องเพลงหลายเวมีอาทิ โลลิต้าคลับ มอนติคาโล ลิโด ดาราคลับ
ลินจงเริ่มเป็นที่รู้จักจากเพลง "จูบฉันแล้วจงตายเสีย" ผลงานของครูชาลี อินทรวิจิตรและครูสมาน กาญจนะผลิน ในปี พ.ศ. 2509 ซึ่งเป็นเพลงประกอบภาพยนตร์เรื่องกระเบนธง ส่วนเพลงที่สร้างชื่อเสียงให้แก่เธอเป็นอย่างมากคือเพลง "รักปักใจ" ผลงานของครูสุนทรียา ณ เวียงกาญจน์และครูสมาน กาญจนะผลิน บันทึกเสียงเมื่อปีพ.ศ.2510 เธอได้รับฉายาว่า "นักร้องสาวเสียงคีรีบูน" และ "นักร้องเสียงไข่มุกกลิ้งบนจานหยก" รวมถึงเพลง "ชีวิตฉันขาดเธอไม่ได้" ผลงานของครูสง่า อารัมภีร ในปีพ.ศ 2512 ลินจงได้อัดแผ่นเสียงเพลง "กาลเวลา" ผลงานของครูเปรื่อง ชื่นประโยชน์
ลินจงล้มป่วยด้วยโรคมะเร็งตับอ่อนระยะสุดท้าย ในช่วงเดือนกันยายน ปี พ.ศ. 2557 โดยได้รับพระมหากรุณาธิคุณเป็นคนไข้ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสียชีวิตเมื่อวันที่ 30 เมษายน พ.ศ. 2558 ด้วยวัย 71 ปี มีพิธีพระราชทานเพลิงศพเมื่อวันที่ 11 พฤษภาคม พ.ศ. 2558 ณ วัดเสมียนนารี
ตัวอย่างผลงาน.
ฯลฯ
คอนเสิร์ต.
ลินจงได้จัดคอนเสิร์ตของตัวเองเป็นครั้งแรกชื่อว่า "กว่าจะเป็นรักปักใจ ลินจง" เมื่อ 13 กันยายน พ.ศ. 2557 ณ โรงละครเอ็มเธียเตอร์
วีรชนแห่งสหภาพโซเวียต

วีรชนแห่งสหภาพโซเวียต ("Geroy Sovietskogo Soyuza") เป็นเครื่องอิสริยาภรณ์ที่สูงที่สุดในสหภาพโซเวียต บุคคลที่ได้รับรางวัลนี้เป็นกลุ่มสำหรับความกล้าหาญในการบริการให้กับรัฐโซเวียตและสังคม
รางวัลดังกล่าวสถาปนาขึ้นเมื่อวันที่ 16 เมษายน 1934 โดยคณะกรรมการบริหารกลางแห่งสหภาพโซเวียต ผู้ได้รับลำดับเกียรติในช่วงแรกได้รับเพียงเครื่องอิสริยาภรณ์เลนินซึ่งเป็นรางวัลสูงสุดของสหภาพโซเวียตพร้อมด้วยใบรับรอง (грамота, gramota) ที่อธิบายถึงการกระทำที่กล้าหาญจากสภาโซเวียตสูงสุดแห่งสหภาพโซเวียต เพราะเครื่องอิสริยาภรณ์เลนินอาจได้รับรางวัลสำหรับการกระทำที่ไม่ผ่านการคัดเลือกสำหรับลำดับเกียรติวีรชน และแยกแยะวีรชนจากผู้ได้รับเครื่องอิสริยาภรณ์เลนิน เหรียญดาวทองจึงได้ถูกสถาปนาในวันที่ 1 สิงหาคม 1939 โดยที่ผู้ได้รับลำดับเกียรติก่อนหน้านี้มีสิทธิ์ย้อนหลังสำหรับรายการเหล่านี้
วีรชนสามารถได้รับลำดับเกียรตินี้อีกครั้งสำหรับการกระทำที่กล้าหาญต่อมาพร้อมกับเหรียญดาวทองและใบรับรองเพิ่มเติม เครื่องอิสริยาภรณ์เลนินไม่ได้รับจนถึงปี 1973 การฝึกการให้ชื่อหลาย ๆ ครั้งถูกยกเลิกโดยสภาโซเวียตสูงสุดแห่งสหภาพโซเวียตในปี 1988 ในช่วงเปเรสตรอยคา
ประเทศไทยใน พ.ศ. 2455

เหตุการณ์ที่เกิดขึ้นใน พ.ศ. 2455 (ค.ศ. 1912) ในประเทศไทย เป็นปีที่ 131 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 130 (1 มกราคม - 31 มีนาคม) และ 131 (1 เมษายน - 31 ธันวาคม) ในแบบปัจจุบัน
3121 (อัลบั้ม)

3121  เป็นสตูดิโออัลบั้มที่ 31 ของนักร้องชาวอเมริกัน พรินซ์ ออกจำหน่ายในวันที่ 21 มีนาคม ค.ศ. 2006 สังกัดค่ายเอ็นพีจี เรคคอร์ดส และโคลัมเบียเรเคิดส์ ภายใต้การดูแลของวอร์เนอร์บราเธอร์สเรเคิดส์
ประเทศไทยใน พ.ศ. 2453

เหตุการณ์ที่เกิดขึ้นใน พ.ศ. 2453 (ค.ศ. 1910) ในประเทศไทย เป็นปีที่ 129 แห่งกรุงรัตนโกสินทร์ เป็นปีที่ 43 และเป็นปีสุดท้ายในรัชสมัยของพระบาทสมเด็จพระจุลจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 128 (1 มกราคม - 31 มีนาคม) และ 129 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2451

เหตุการณ์ที่เกิดขึ้นใน พ.ศ. 2451 (ค.ศ. 1908) ในประเทศไทย เป็นปีที่ 127 แห่งกรุงรัตนโกสินทร์ และเป็นปีที่ 41 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 126 (1 มกราคม - 31 มีนาคม) และ 127 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2445

เหตุการณ์ที่เกิดขึ้นใน พ.ศ. 2445 (ค.ศ. 1902) ในประเทศไทย เป็นปีที่ 121 แห่งกรุงรัตนโกสินทร์ และเป็นปีที่ 35 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 120 (1 มกราคม - 31 มีนาคม) และ 121 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2443

เหตุการณ์ที่เกิดขึ้นใน พ.ศ. 2443 (ค.ศ. 1900) ในประเทศไทย เป็นปีที่ 119 แห่งกรุงรัตนโกสินทร์ และเป็นปีที่ 33 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 118 (1 มกราคม - 31 มีนาคม) และ 119 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2439

เหตุการณ์ที่เกิดขึ้นใน พ.ศ. 2439 (ค.ศ. 1896) ในประเทศไทย เป็นปีที่ 115 แห่งกรุงรัตนโกสินทร์ และเป็นปีที่ 29 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 114 (1 มกราคม - 31 มีนาคม) และ 115 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2436

เหตุการณ์ที่เกิดขึ้นใน พ.ศ. 2436 (ค.ศ. 1893) ในประเทศไทย เป็นปีที่ 112 แห่งกรุงรัตนโกสินทร์ และเป็นปีที่ 26 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 111 (1 มกราคม - 31 มีนาคม) และ 112 (1 เมษายน - 31 ธันวาคม) ในแบบปัจจุบัน
ดานีเอเล เกรโก

ดานีเอเล เกรโก (1 มีนาคม ค.ศ. 1989 —) เป็นนักกรีฑาชาวอิตาลีในประเภทเขย่งก้าวกระโดด
ประวัติ.
เมื่อวันที่ 9 มิถุนายน ค.ศ. 2012 ในโปเตนซา เขากระโดดได้ 17.47 เมตรเป็นสถิติที่ดีที่สุดอันดับ 2 ของประเทศอิตาลี หลังจากฟาบรีซีโอ โดนาโต กับสถิติ 17.73 เมตร เขาได้รับรางวัลการแข่งขันชิงแชมป์แห่งชาติในบริกเซิน เมื่อวันที่ 8 กรกฎาคม ค.ศ. 2012 กับสถิติ 17.67 เมตร สามารถชนะแชมป์ยุโรป ฟาบรีซีโอ โดนาโตได้ ส่วนในกอเทนเบิร์ก 2013 เขาได้สร้างสถิติใหม่ 17.70 เมตร และเป็นสถิติที่ดีที่สุดในปี
ประเทศไทยใน พ.ศ. 2426

เหตุการณ์ที่เกิดขึ้นใน พ.ศ. 2426 (ค.ศ. 1883) ในประเทศไทย เป็นปีที่ 102 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1244 (1 มกราคม - 7 เมษายน) และ 1245 (8 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2418

เหตุการณ์ที่เกิดขึ้นใน พ.ศ. 2418 (ค.ศ. 1875) ในประเทศไทย เป็นปีที่ 94 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1236 (1 มกราคม - 5 เมษายน) และ 1237 (6 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2416

เหตุการณ์ที่เกิดขึ้นใน พ.ศ. 2416 (ค.ศ. 1873) ในประเทศไทย เป็นปีที่ 92 แห่งกรุงรัตนโกสินทร์ และเป็นปีที่ 6 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1234 (1 มกราคม - 28 มีนาคม) และ 1235 (29 มีนาคม - 31 ธันวาคม) ในแบบปัจจุบัน
พรินซ์ (อัลบั้ม)

พรินซ์ เป็นสตูดิโออัลบั้มที่ 2 ของพรินซ์ ในปี ค.ศ. 1979 วางจำหน่ายในวันที่ 19 ตุลาคม ค.ศ. 1979 สังกัดค่ายวอร์เนอร์บราเธอร์สเรเคิดส์ อัลบั้มนี้ถูกประพันธ์คำร้อง ,เรียบเรียง ,ทำนอง ,ผลิต และ
ดำเนินการทั้งหมด โดยพรินซ์
พรินซ์ไดบันทึกเสียงอัลบั้มนี้ในเพียงไม่กี่สัปดาห์หลังจากที่วอร์เนอร์บราเธอร์สเรเคิดส์ ถามผลติดตามอัลบั้มเปิดตัวของเขาในปี ค.ศ. 1978 "For You"
แคนต์เลตเฮอร์เก็ตอเวย์

แคนต์เลตเฮอร์เก็ตอเวย์  เป็นเพลงนิวแจ็กสวิง ที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 6 ในสตูดิโอส์อัลบั้มที่ 9 ของแจ็กสัน Dangerous วางจำหน่ายในปี ค.ศ. 1995 ถูกบันทึกเสียง และมิกซ์โดย Bruce Swedien และ Teddy Riley ในปี ค.ศ. 1991 เป็นเพลงที่เป็นเรื่องเกี่ยวกับความสัมพันธ์ความล้มเหลวระหว่าง ไมเคิล และคู่รักของเขา เขาทำทุกอย่างเพื่อตอบสนองคนรักของเขา แต่ไม่เป็นประโยชน์, เธอกับเขา
สมสะหวาด เล่งสะหวัด

สมสะหวาด เล่งสะหวัด (เกิด 15 มิถุนายน พ.ศ. 2488) เป็นรองนายกรัฐมนตรีลาว เป็นชาวจีน ชื่อจีน: 凌绪光 (หลิงเสี่ยวกวง) ผู้มาจากหลวงพระบางซึ่งมีเชื้อสายไหหลำ เขาเป็นบุตรบุญธรรมของไกสอน พมวิหาน
เขาดำรงตำแหน่งเป็นรัฐมนตรีว่าการกระทรวงการต่างประเทศในปีพ.ศ. 2536 จนถึง 8 มิถุนายน พ.ศ. 2549 เมื่อเขาถูกแทนที่โดยทองลุน สีสุลิด
เขาสามารถพูดภาษาจีนกลางได้อย่างชำนาญ
ฟุตบอลลีกเพลย์ออฟ ฤดูกาล 2016

การแข่งขัน ฟุตบอลลีกเพลย์ออฟ ของ ฤดูกาล 2015–16 จะจัดขึ้นในเดือนพฤษภาคม ค.ศ. 2016 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน ฟุตบอลลีกแชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
แชมเปียนชิป.
รอบรองชนะเลิศ.
"รวมผลสองนัด เชฟฟีลด์ เวนส์เดย์ ชนะ 3–1."
"รวมผลสองนัด ฮัลล์ ซิตี ชนะ 3–2."
ลีกวัน.
รอบรองชนะเลิศ.
"รวมผลสองนัด บาร์นสลีย์ ชนะ 6–1."
"รวมผลสองนัด มิลล์วอลล์ ชนะ 4–2."
ลีกทู.
รอบรองชนะเลิศ.
"รวมผลสองนัด พลีมัธ อาร์ไกล์ ชนะ 3–2."
"รวมผลสองนัด เอเอฟซี วิมเบิลดัน ชนะ 3–2."
แบล็กวิโดว์ (เพลง)

"แบล็กวิโดว์"  เป็นเพลงของนักร้อง นักแร็ปเปอร์ชาวออสเตรเลีย อิกกี อะเซเลีย จากสตูดิโออัลบั้ม "The New Classic" (2014) ร้องร่วมกับนักร้องรับเชิญคือ Rita Ora ซิงเกิลนี้ติดชาร์ตอันดับที่ 3 ของบิลบอร์ดฮอต 100 และทำให้กลายเป็นซิงเกิลที่ 3 ในท็อปเท็นของอะเซเลียตามหลัง "Fancy" และ"Problem"
รายการเพลง.
US Remixes EP
UK Remixes EP
ชาร์ต.
<templatestyles src="Col-begin/styles.css"/>
ชนชั้นเจ้า

เจ้า เป็นชนชั้นที่สูงที่สุดในชนชั้นทางสังคม จัดอยู่ในชนชั้นปกครอง ประกอบด้วยญาติวงศ์ของเจ้าแผ่นดิน ซึ่งอาจปกครองแคว้น, อาณาจักร, หรือจักรวรรดิ เจ้าอาจมีฐานันดรเป็น "จักรพรรดิ, จักรพรรดินี, พระเจ้า, พระนางเจ้า, เจ้าชาย" หรือ "เจ้าหญิง" ในบางจักรวรรดิเช่นออสเตรียและรัสเซียอาจมีฐานันดรนำหน้าเป็น "อาร์ชดยุก" หรือ "อาร์ชดัชเชส" โดยไม่ถือว่าเป็นขุนนาง บุคคลที่เกิดมาเป็นเจ้ามักคงสถานะความเป็นเจ้าไปจนสิ้นชีพ สถานะเจ้าจะส่งต่อไปยังทายาทผ่านทางบิดาเป็นหลัก สามัญชนอาจขึ้นเป็นเจ้าได้ผ่านการอภิเษกสมรส เจ้าอาจตำรงตำแหน่งเป็นขุนนางด้วย อาทิเจ้าที่มีตำแหน่งเป็นดยุกต่างๆ 
ในประวัติศาสตร์แม้ว่าชนชั้นนี้จะมีอำนาจมากที่สุดแต่ก็จำเป็นต้องพึ่งพาการสนับสนุนจากชนชั้นขุนนางอย่างมาก ชนชั้นเจ้ามอบสิทธิตลอดจนรับประกันสิทธิต่างๆแก่ขุนนางเพื่อแลกกับความจงรักภักดี จนกระทั่งปลายศตวรรษที่ 19 ระบอบเจ้าในหลายๆประเทศของยุโรปเริ่มอ่อนแอจากการเผชิญกับกระแสสังคมนิยมและความทุกข์ยากจากภัยสงคราม ในขณะที่ระบอบเจ้าในเอเชียและแอฟริกาก็เผชิญกับภัยลัทธิล่าอาณานิคม ทั้งสองสาเหตุนี้เป็นเหตุให้ราชวงศ์มากกว่าร้อยแห่งถูกล้มล้างในช่วงศตวรรษที่ 20
ในยุคสมัยใหม่ บางประเทศยังคงไว้ซึ่งราชวงศ์แต่ไม่ให้อำนาจบริหาร ในปี 2013 ทั้งโลกมีราชวงศ์ที่นั่งบัลลังก์อยู่ทั้งสิ้น 26 ราชวงศ์ซึ่งปกครองอยู่ใน 43 ประเทศ ในจำนวนนี้เป็น 7 ประเทศที่ยังคงปกครองด้วยระบอบสมบูรณาญาสิทธิราชย์
คอนโทรเวอร์ซี (อัลบั้มพรินซ์)

คอนโทรเวอร์ซี เป็นสตูดิโออัลบั้มที่ 4 ของพรินซ์ ในปี ค.ศ. 1981 วางจำหน่ายในวันที่ 14 ตุลาคม ค.ศ. 1981 สังกัดค่ายวอร์เนอร์บราเธอร์สเรเคิดส์ อัลบั้มนี้ถูกประพันธ์คำร้อง ,เรียบเรียง ,ทำนอง ,ผลิต และ
ดำเนินการทั้งหมด โดยพรินซ์
รายชื่อเพลง.
เพลงทั้งหมดประพันธ์คำร้องและทำนองโดย Prince
1999 (อัลบั้มพรินซ์)

1999 เป็นสตูดิโออัลบั้มที่ 6 ของพรินซ์ และเป็นครั้งแรกที่มีวงดนตรีเดอะเดอะรีโวลูชั่น มาร้องร่วม วางจำหน่ายในวันที่ 27 ตุลาคม ค.ศ. 1982 เป็นอัลบั้มแรกของเขาที่ติดชาร์ตท็อปเท็น Billboard 200 ในสหรัฐอเมริกา และกลายเป็นอัลบั้มที่ขายดีที่สุดในปี ค.ศ. 1983
ชาร์ต.
<templatestyles src="Col-begin/styles.css"/>
ผู้ดีเก่า

ผู้ดีเก่า  เป็นชนชั้นทางสังคมที่จัดอยู่ในประเภทชนชั้นสูง หมายถึงกลุ่มบุคคลที่ร่ำรวยจากการสืบทอดมรดกของตระกูล หรืออาจหมายถึงชนชั้นปกครองที่สูญเสียอำนาจปกครองเหลือเพียงแต่ทรัพย์สมบัติเท่านั้น เช่นขุนนางสยามจำนวนมากได้สูญเสียอำนาจไปหลังการปฏิวัติสยาม จากชนชั้นขุนนางก็จะกลายเป็นชนชั้นผู้ดีเก่า ในศตวรรษที่ 20 ได้เกิดชนชั้นผู้ดีเก่าขึ้นจำนวนมากจากการเปลี่ยนแปลงการเมืองการปกครองไปสู่ระบอบเสรีนิยม ผู้ดีเก่าที่มีธุรกิจส่วนตัวหรือสามารถบริหารสินทรัพย์ให้เกิดรายได้อาจสามารถรักษาสถานะและหน้าตาทางสังคมและส่งต่อความมั่งคั่งได้ยันรุ่นลูกรุ่นหลาน ขณะเดียวกัน ผู้ดีเก่าจำนวนไม่น้อยที่เมื่อหมดอำนาจแล้วจำเป็นต้องขายสมบัตินำเงินมาใช้จ่าย พวกผู้ดีเก่าส่วนมากมักจะติดวิถีชีวิตฟุ่มเฟือย ทำให้สมบัติลดลงเรื่อย ๆ ท้ายที่สุดรุ่นลูกรุ่นหลานอาจเกิดมาเป็นชนชั้นกลาง หรือแย่ที่สุดเป็นกรรมกร เป็นการสืบทอดชนชั้นที่ตกจากชนชั้นเดิม
สุกานตะ ภัฏฏาจารยะ

สุกานตะ ภัฏฏาจารยะ (15 สิงหาคม ค.ศ. 1926 – 13 พฤษภาคม ค.ศ. 1947) เป็นกวีและนักเขียนชาวเบงกอล เขาเป็นหนึ่งในบุคคลสำคัญของกวีนิพนธ์เบงกอลสมัยใหม่ร่วมกับรพินทรนาถ ฐากุร และกาชี นชรุล อิสลาม แต่ผลงานของภัฏฏาจารยะได้รับการตีพิมพ์หลังจากเขาได้ถึงแก่กรรม ในช่วงที่เขามีชีวิตบทกวีของเขาไม่ได้เป็นที่แพร่หลาย แต่หลังจากเขาเสียชีวิต ชื่อเสียงของเขาก็เพิ่มขึ้นเรื่อย ๆ จนเขากลายเป็นหนึ่งในกวีภาษาเบงกอลที่เป็นที่นิยมมากที่สุดของคริสต์ศตวรรษที่ 20 เขามีอิทธิพลสำคัญต่อกวีสุภาษ มุโขปาธยาย และนักแต่งเพลงสลิล เจาธุรี ที่ได้นำบทกวีบางส่วนที่ได้รับความนิยมของเขาไปแต่งทำนองเพลง
งานเขียนส่วนใหญ่ของเขาโดดเด่นในความคิดเรื่องกบฏต่อระบบสังคมนิยม ความรักชาติ และความเห็นอกเห็นใจ แต่ก็โดดเด่นในเรื่องจินตนิยมเช่นเดียวกัน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทฤษฎีมูลค่าแรงงาน

ทฤษฎีมูลค่าแรงงาน  เป็นทฤษฎีเศรษฐศาสตร์นอกหลักการว่าด้วยมูลค่าแรงงาน อธิบายว่าทุกสิ่งไม่สามารถสร้างมูลค่าได้ด้วยตัวมันเองหากปราศจากการลงแรงของมนุษย์ มูลค่าทางเศรษฐกิจของสินค้าและบริการนั้น ไม่ได้ถูกกำหนดตามความพอใจของผู้ขาย แต่สามารถวัดได้ในขั้นตอนการผลิตโดยวัดจากชั่วโมงการทำงานของกรรมกรที่ระดับจำเป็น แนวคิดนี้เป็นที่ถกเถียงของนักเศรษฐศาสตร์สำนักมาคส์มาจนถึงปัจจุบัน แม้ว่าแนวคิดนี้จะเคยถูกยกขึ้นมาเสนอก่อนหน้านั้นแล้วโดยนักเศรษฐศาสตร์เสรีนิยม อาทิ อดัม สมิธ และ เดวิด ริคาร์โด
นิยามของมูลค่าแรงงาน.
เมื่อกล่าวถึงความหมายของมูลค่าแรงงาน มูลค่า นั้นหมายถึง "จำนวนชั่วโมงการทำงานอันจำเป็น" (บางตำราคือ "เวลาทำงานอันจำเป็นทางสังคม" Socially-necessary labour-time) ในการผลิตสินค้าและบริการขึ้นมา ซึ่งทั้งเดวิด ริคาร์โด และคาร์ล มาคส์ ได้พยายามจะอธิบายกิจกรรมเชิงแรงงานทั้งหมดที่เป็นนามธรรมให้เป็นจำนวนเชิงรูปธรรมขึ้นมา เพื่อที่จะพัฒนาทฤษฎีราคาที่แท้จริงหรือราคาโภคภัณฑ์ธรรมชาติ ในขณะที่ทฤษฎีมูลค่าแรงงานของอดัม สมิธ ไม่ได้ต้องการจำนวนเชิงรูปธรรมเหล่านั้นเลย ทฤษฎีของสมิธนั้นใกล้เคียงกับทฤษฎีอรรถประโยชน์ (Utility theory) ที่เขาได้อธิบายไว้ว่า โภคภัณฑ์นั้นมีค่าเท่ากับอะไรก็ตามที่ถูกแรงงานเอาไปแลก (มูลค่าแลกเปลี่ยน) หรือเท่ากับอะไรก็ตามที่ถูกแรงงานเก็บรักษาไว้เพื่อบริโภคเอง (มูลค่าใช้สอย) หรือหมายถึงทั้งสองอย่าง ซึ่งมูลค่านี้เองที่ทำให้เกิดอุปสงค์และอุปทานในช่วงเวลาใดเวลาหนึ่ง
มูลค่าแรงงานถูกอธิบายไว้ด้วยสมการ:
 <math>c+L=W</math>
โดยที่
* <math>c</math> คือมูลค่าของปัจจัยทุน อันได้แก่มูลค่าที่เกิดจากต้นทุนหรือวัตถุดิบที่ใช้ในขั้นตอนการผลิตในช่วงเวลาหนึ่ง 
* <math>L</math> คือจำนวนเวลาที่แรงงานใช้ในการเตรียมและผลิต (เวลาเฉลี่ยของแรงงานที่ผลิตสิ่งเดียวกันทั้งระบบ) จนสินค้าหรือบริการเสร็จสมบูรณ์ มักมีหน่วยเป็นชั่วโมงการทำงาน
* <math>W</math> คือมูลค่าของสินค้าที่ออกมา ณ เวลานั้น
ตัวอย่าง; มูลค่า (W) ของไข่เจียว 1 ฟอง ประกอบด้วยมูลค่าของทุน (c = ไข่ดิบ 1 ฟอง, ค่าแก็ส, ค่าเสื่อมกระทะ) กับมูลค่าแรงงาน (L = เวลาเฉลี่ยที่สังคมใช้ในการตีและเจียวไข่ 1 ฟอง) โดยเฉลี่ยแล้ว สังคมใช้เวลาในการตีและเจียวไข่ฟองละ 2 นาที แต่คนที่ใช้เวลาตีและเจียวไข่ 4 นาทีจะอ้างว่าไข่เจียวเขาจะต้องแพงกว่าไม่ได้ ต้องใช้มาตรฐานของสังคมมาเป็นตัวกำหนดมูลค่าแรงงาน เวลาโดยเฉลี่ยที่สังคมใช้ในการผลิตสิ่งใดสิ่งหนึ่งนี้เองที่เรียกว่า "จำนวนชั่วโมงการทำงานอันจำเป็น"
ดูยูเฮียร์เดอะพีเพิลซิง?

ดูยูเฮียร์เดอะพีเพิลซิง?  เป็นเพลงที่รู้จักกันมากที่สุดจากละครเพลงเรื่อง "เลมีเซราบล์" เป็นเพลงปลุกใจและร้องบนละครเวทีถึงสองครั้ง ในภาษาไทยมีการแปลไว้หลายสำนวน เช่น "เธอได้ยินผู้คนร้องไหม?"
โทมัส โรท (นักข่าว)

โทมัส โรท (เกิด 21 พฤศจิกายน ค.ศ. 1951 ที่เมืองไฮล์บร็อน) เป็นผู้ประกาศข่าวและพิธีกรโทรทัศน์ชาวเยอรมัน
ชีวิต.
ในช่วงสิงหาคม ค.ศ. 2013 โทมัส โรทได้เป็นผู้ประกาศข่าวชายในรายการ "ทาเกิสเทเมิน" ของสถานีโทรทัศน์แห่งเยอรมนี (อาแอร์เด)
ลูกผู้ชายเลือดเดือด

ลูกผู้ชายเลือดเดือด ละครโทรทัศน์ไทย แนวแอคชั่น-ดราม่าจากบริษัท ถนัดละคร ภายใต้การดูแลของ ยุทธนา ลอพันธุ์ไพบูลย์ จากการกำกับของ เหมันต์ เชตมี นำแสดงโดย อินทัช เหลียวรักวงศ์, วิศรุต หิรัญบุศย์
ละครเรื่องนี้ดัดแปลงจากภาพยนตร์เรื่อง ไชยา ที่ออกฉายเมื่อวันที่ 30 สิงหาคม พ.ศ. 2550 จากฝีมือการกำกับของ ก้องเกียรติ โขมศิริ นำแสดงโดย อครา อมาตยกุล, ธวัชชัย เพ็ญภักดี และ สนธยา ชิตมณี โดยละครเรื่องนี้ได้มีการดัดแปลงเนื้อหาให้ร่วมสมัยและได้มีการเพิ่มตัวละครเข้ามาสร้างสีสัน
ละครได้รับการเสนอชื่อเข้าชิงรางวัลโทรทัศน์ทองคำครั้งที่ 31 จำนวน 6 สาขา แต่ไม่ได้รับรางวัลใด
เรื่องย่อ.
เรื่องราวของสามหนุ่มเพื่อนรักเลือดร้อนอย่าง ขุน (อินทัช เหลียวรักวงศ์) , จอม (วริศสันต์ โลกวิทย์) และ โต๊ด (แม็ค สตีเว่น ฟูเรอร์) ที่หนีเข้ากรุงเทพฯ เพื่อไปเป็นนักมวยโดยไม่บอก ครูเดช (พลรัตน์ รอดรักษา) เจ้าของค่ายเดชชัยมวยไทยโบราณและพ่อของจอมโดยเฉพาะจอมนั้นมีความฝันที่อยากจะเป็นนักมวยระดับแชมป์ของ เวทีมวยราชดำเนิน ตามรอย กล้า (วิศรุต หิรัญบุศย์) ผู้เป็นพี่ชายแต่แล้วเมื่อเกิดเหตุการณ์ที่กล้าซึ่งไม่ยอมล้มมวยถูกทำร้ายจนพิการซึ่งผู้อยู่เบื้องหลังเหตุการณ์นี้คือ เสี่ยชัย (อานนท์ สายแสงจันทร์) ผู้มีอิทธิพลในวงการมวยทำให้ชีวิตของขุนรวมถึงจอมและโต๊ดต้องเปลี่ยนแปลงไป
ประเทศไทยใน พ.ศ. 2423

เหตุการณ์ที่เกิดขึ้นใน พ.ศ. 2423 (ค.ศ. 1880) ในประเทศไทย เป็นปีที่ 99 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1241 (1 มกราคม - 10 มีนาคม) และ 1242 (11 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2411

เหตุการณ์ที่เกิดขึ้นใน พ.ศ. 2411 (ค.ศ. 1868) ในประเทศไทย เป็นปีที่ 87 แห่งกรุงรัตนโกสินทร์ เป็นปีที่ 18 และเป็นปีสุดท้ายในรัชสมัยของพระบาทสมเด็จพระจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1229 (1 มกราคม - 23 มีนาคม) และ 1230 (24 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2409

เหตุการณ์ที่เกิดขึ้นใน พ.ศ. 2409 (ค.ศ. 1866) ในประเทศไทย เป็นปีที่ 85 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1227 (1 มกราคม - 16 มีนาคม) และ 1228 (17 มีนาคม - 31 ธันวาคม) ในแบบปัจจุบัน
ประเทศไทยใน พ.ศ. 2408

เหตุการณ์ที่เกิดขึ้นใน พ.ศ. 2408 (ค.ศ. 1865) ในประเทศไทย เป็นปีที่ 84 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1226 (1 มกราคม - 26 มีนาคม) และ 1227 (27 มีนาคม - 31 ธันวาคม) ในแบบปัจจุบัน
สมเด็จพระมหารัชมงคลมุนี (ธงชัย ธมฺมธโช)

สมเด็จพระมหารัชมงคลมุนี นามเดิม ธงชัย ฉายา ธมฺมธโช เป็นสมเด็จพระราชาคณะฝ่ายมหานิกาย ปัจจุบันดำรงตำแหน่งทางพระสังฆาธิการเป็น เจ้าคณะใหญ่หนกลาง กรรมการมหาเถรสมาคม ผู้ช่วยเจ้าอาวาสวัดไตรมิตรวิทยารามวรวิหาร ประธานมูลนิธิร่มฉัตร ประธานมูลนิธิอี๋ ไต้ อี๋ ลู่ ประธานคณะกรรมการบริหารสถาบันขงจื่อเส้นทางสายไหมทางทะเล และประธานคณะกรรมการบริหารห้องเรียนขงจื่อโรงเรียนไตรมิตรวิทยาลัย
ประวัติ.
สมเด็จพระมหารัชมงคลมุนี มีนามเดิมว่า ธงชัย เอี่ยมสอาด เกิดเมื่อวันวันเสาร์ที่ 21 กุมภาพันธ์ พ.ศ. 2496 ภูมิลำเนาอยู่บ้านแหลมแค ตำบลหน้าประดู่ อำเภอพานทอง จังหวัดชลบุรี
ต่อมาได้บวชบรรพชาเป็นสามเณร เมื่อวันศุกร์ที่ 8 ธันวาคม พ.ศ. 2510 ณ พระอุโบสถวัดไตรมิตรวิทยาราม โดยมีพระธรรมมหาวีรานุวัตร (ไสว ฐิตวีโร) เจ้าอาวาสวัดไตรมิตรวิทยาราม เป็นพระอุปัชฌาย์ และอุปสมบทเป็นภิกษุเมื่อวันศุกร์ที่ 19 เมษายน พ.ศ. 2517 ณ พระอุโบสถวัดไตรมิตรวิทยาราม โดยมีพระวิสุทธาธิบดี (ไสว ฐิตวีโร) เป็นพระอุปัชฌาย์ พระสุวรรณธีราจารย์ เป็นพระกรรมวาจาจารย์ พระสุนทรคุณธาดาเป็นพระอนุสาวนาจารย์ ได้ฉายาว่า ธมฺมธโช
คารีนา เอาเลินบร็อค

คารีนา เอาเลินบร็อค (เกิด 22 กันยายน ค.ศ. 1994) เป็นนักกีฬาวอลเลย์บอลหญิงชาวเยอรมัน โดยคารีนาเป็นส่วนหนึ่งของ
วอลเลย์บอลหญิงทีมชาติเยอรมนี และเธอเล่นให้กับสโมสรชเวรีเนอร์ เอ็สเซ ในปี ค.ศ. 2014
ประเทศไทยใน พ.ศ. 2433

เหตุการณ์ที่เกิดขึ้นใน พ.ศ. 2433 (ค.ศ. 1890) ในประเทศไทย เป็นปีที่ 109 แห่งกรุงรัตนโกสินทร์ และเป็นปีที่ 23 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 108 (1 มกราคม - 31 มีนาคม) และ 109 (1 เมษายน - 31 ธันวาคม) ในแบบปัจจุบัน
รายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด)

ด้านล่างนี้เป็นรายชื่อประเทศในอาเซียนเรียงตามผลิตภัณฑ์มวลรวมในประเทศ (ราคาตลาด) ข้อมูลจากกองทุนการเงินระหว่างประเทศ เมื่อเดือนตุลาคม ค.ศ. 2022.